Ramiojo vandenyno salų forumas

**Ramiojo vandenyno salų forumas** , PIF) – Okeanijos tarptautinė organizacija, įkurta 1971 m. Iš pradžių ji vadinosi **Pietų Ramiojo vandenyno forumas** (, SPF), tačiau 1999 m. pakeitė pavadinimą. 2025 m. vienija 18 narių. Tai politinis ir ekonominis šalių susivienijimas, siekiantis geresnio bendradarbiavimo sprendžiant regionui kylančius ekonominius, socialinius, logistinius, aplinkosaugos, saugumo iššūkius.

PIF vadovauja generalinis sekretorius (nuo 2024 m. – naurietis Baron Waqa), organizacijos būstinė įsikūrusi Suvoje (Fidžis).

Bendras visų valstybių narių sausumos plotas yra 8,509,959 km2. 2020 m. duomenimis gyventojų buvo priskaičiuojama 42,837 mln., o BVP siekė 1.684 trilijonų USD. Australija ir Naujoji Zelandija ryškiai išsiskiria iš kitų narių savo plotu, gyventojų skaičiumi ir ekonominiais pajėgumais. Pvz. Australijos gyventojų skaičius yra dvigubas nei visų kitų šalių kartu sudėjus, o jos ekonomika yra net penkis kartus didesnė.

## Istorija

Ramiojo vandenyno salų forumas įkurtas siekiant gerinti regioninę kooperaciją. Jo idėją pasiūlė tuometinis Kuko Salų premjeras Albert Henry. 1974 m. rugpjūčio 5-7 dienomis Velingtone susirinko septynių valstybių atstovai. Čia dalyvavo Nauru, Vakarų Samoa, Fidžis, Tonga, Kuko Salos, Australija ir Naujoji Zelandija. Pirmojo forumo metu buvo diskutuojama apie regionui kylančius iššūkius. 

Nuo tada valstybių vadovai kasmet renkasi į viršūnių susirinkimą (2024 m. įvyko 55-asis). Po jo kasmet vyksta ir *Post Forum Dialogue* (PFD), kuriame dalyvauja ekonomikos, užsienio reikalų, prekybos ministrai, moterų lyderės, mažųjų salų valstybių atstovai. Forumo susirinkimo vieta kasmet vyksta kitoje valstybėje.

Nuo įkūrimo Organizacija patiria plėtrą. 1974 m. prisijungė Papua Naujoji Gvinėja, 1975 m. Niujė, 1977 m. Kiribatis, 1978 m. Saliamono Salos, 1980 m. Vanuatu, 1987 m. Mikronezijos Federacija ir Maršalo Salos, Iš pradžių ji apėmė tik pietines Ramiojo vandenyno valstybes, tačiau priėmus Mikronezijos regiono valstybes, 1999 m. buvo nuspręsta pakeisti pavadinimą į dabartinį. Naujausios šalys narės yra Prancūzijos Polinezija ir Naujoji Kalėdonija, priimtos 2016 m.

2009 m. Fidžio narystė buvo suspenduota, kadangi šioje valstybėje niekaip negalėjo įvykti rinkimai. Tik po to, kai 2014 m. rinkimai galiausiai įvyko, Fidžis vėl sugrįžo į PIF kaip pilnateisis narys. 

2021 m. generaliniu sekretoriumi išrinktas Henry Puna, taip pažeidžiant rotacijos principą. Savo kandidatą Gerald Zackios palaikiuosios Mikronezijos regiono valstybės Palau, Mikronezijos Federacija, Kiribatis, Nauru ir Maršalo Salos pagrasino paliksiančios organizaciją. 2022 m. jos pristabdė savo pasitraukimo procedūrą su ta sąlyga, kad ateityje bus laikomasi tvarkingos rotacijos, ir Mikronezijos interesai nebūtų nustumiami į paraštes. Problema buvo išspręsta 2024 m. generaliniu sekretoriumi išrinkus naurietį Baron Waqa.

## Narės
PIF priklauso 18 Okeanijos regiono narių. Nuo 2024 m. organizacija turi keturias asociajuotasias nares: , ,  ir . 

1 Asocijuotoji narė

## Generaliniai sekretoriai
PIF generalinis sekretorius (iki 1988 m. Pietų Ramiojo vandenyno biuro ekonominiam bendradarbiavimui direktorius) renkamas 3 metų kadencijai. Siekiama laikytis keturių regionų (Australijos, Melanezijos, Polinezijos ir Mikronezijos) tolygaus atstovavimo

## Veikla
PIF veikla koncentruojasi ties šiomis keturiomis sritimis:

* Vystymo ir ekonominė politika;
* Prekyba ir investicijos
* Politiniai ir tarptautinės teisės klausimai
* Bedrosios paslaugos

Tarp forumo narių pasirašytos kelios svarbios sutartys, kurios reguliuoja organizacijos veiklą:
* Nauru sutartis pasirašyta 1982 m. tarp 8 valstybių (Kiribatis, Maršalo Salos, Mikronezijos Federacija, Nauru, Palau, Papua Naujoji Gvinėja, Saliamono Salos, Tuvalu) ir užtikrina taisykles dėl žvejybos teisių. Šios sutarties dalyvės valdo daugiau nei ketvirtadalį pasaulio tunų išteklių; 
* Rarotongos sutartis pasirašyta 1985 m. tarp 13 valstybių ir užtikrina, kad jos neturės, nenaudos ir neleis testuoti branduolinio ginklo. Prie šios sutarties nėra prisijungę 3 Mikronezijos valstybės. 1995 m. Vaiganio konvencija uždraudė įveržti į regioną radioaktyvias atliekas;
* Biketavos deklaracija pasirašyta 31-ojo viršūnių susirinkimo metu 2000 m. visose valstybėse narėse ir turi užtikrinti žmogaus teisių, laisvių, skaidrumo, demokratijos principus. Jeigu kurioje nors narėje kyla problemų, kitos narės pasiruošę ateiti į pagalbą. Ją papildė 2018 m. Boe deklaracija, kuri papildomai užtikrina bendradarbiavimą stichinių nelaimių, tarptautinio nusikalstamumo, kibernetinių grėsmių klausimais;
* Ramiojo vandenyno susitarimas dėl ekonominių santykių (PACER) pasirašyta 2001 m. tarp mažųjų organizacijos valstybių. Šiuose rėmuose atsirado ir Ramiojo vendenyno salų valstybių prekybos sutartis ( (PICTA);
* Madžuro deklaracija pasirašyta 44-ojo viršūnių susirinkimo metu 2013 m. visose valstybėse narėse ir siekia bendradarbiauti kovojant su klimato atšilimo padariniais ir siekiant sumažinti jo poveikį.

## Nuorodos
* Forumsec.org Oficiali svetainė

## Šaltiniai